Korraldaja: Viitong Reisid OÜ / Pärimusmatkad (www.parimusmatkad.ee)  Toimumiskoht: Harilaiu poolsaar, Vilsandi RP loodenurk, Lääne Saaremaa  Hooaeg: aastaringselt  Osalejate arv: 6-20 inimest  Kestvus: 5-6 tundi    Toote lühikirjeldus:  • Kutsume avastama Eestimaa üht läänepoolseimat maanurka, Vilsandi Rahvuspargis (nii Eesti, kui kogu endise Tsaari Venemaa vanim looduskaitseala) asuvat Harilaiu poolsaart.  • Koguneme Kihelkonna poe ees parklas.  • Esmalt vaatame üle kogu Saaremaa ühe uhkeima ehitise - ajaloolise Kihelkonna kiriku (13.saj) ja selle kõrval seisva terves Baltikumis ainulaadse kellatorni (17.saj). Kiriku tornist avaneb suurepärane vaade ümbrusele, s.h. Vilsandile ja mitmele majakale.  • Edasi sõidame mööda vanu külavaheteid Tagamõisa poolsaarele, Haagi lõuka parklasse, kuhu jäetakse auto(d).  • Siit edasi minnakse vaid jalgsi. Matkarada kulgeb mööda õrna taimestikuga  vaheldusrikast rannikut meretuulte ja vete koosmõjul viltu vajunud (ja 2008 aasta algul end taas sirgu ajanud) Kiipsaare majakani (1933). Teel majakani avanevad retkeliste ees suurepärased vaated merele ja taamal paistvale Vilsandile koos selle pea 200-aastase majakaga. Teel Kiipsaarele räägib retkejuht saarlaste elust-olust läbi aegade, saate teada, kes olid vandiraijujad, mis on haakrik ja lisaks veel palju muud põnevat. Loomulikult antakse ülevaade Vilsandi Rahvuspargist ja poolsaare loomastikust ning  taimestikust.  • Majaka all tehakse peatus ja peetakse kerge piknik. Sobiva ilma ja soovi korral teeme ujumispeatuse.  • Matka teine pool viib meid tagasi alguspunkti. Rada kulgeb hoopis erineva iseloomuga vastaskallast mööda või kiirema alternatiivina männimetsa vahel.